Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7519

(2) A portugál vas- és acéliparnak nyújtott támogatás abban az esetben tekinthető összeegyeztethetőnek a közös piac szabályszerű működésével, ha – a kedvezményezett vállalkozás vagy vállalkozáscsoport egy olyan, a szerkezetátalakítás különböző elemeit (korszerűsítés, kapacitások leépítése, valamint szükség esetén pénzügyi szerkezetátalakítás) átfogó, összefüggő és pontosan meghatározott szerkezetátalakítási tervet hajt végre, amely alkalmas arra, hogy a vállalkozás legkésőbb az átmeneti szabályozás lejártát követően támogatás nélkül, szokványos piaci feltételek mellett visszanyerje versenyképességét és pénzügyi értelemben életképessé váljék, – az említett szerkezetátalakítási program a kedvezményezett vállalkozás vagy vállalkozáscsoport termelési kapacitásának csökkentését eredményezi, és nem teszi lehetővé a kapacitás növelését olyan termékkategóriák vonatkozásában, amelyek piaca nem növekvő, – az acélipari vállalkozásoknak nyújtott támogatások összege és intenzitása folyamatosan csökken, – a szóban forgó támogatások nem torzítják a piaci versenyt, és nem befolyásolják a kereskedelmi feltételeket a közös érdekkel ellentétes mértékben, – a támogatásokat a csatlakozást követő 36 hónapon belül jóváhagyták, és az átmeneti szabályozás lejártát követően a támogatások semmilyen további kifizetéssel nem járnak, kivéve a kamattámogatásokat és az említett határidő lejárta előtt nyújtott kölcsönökre vállalt garanciák teljesítését. A Bizottság a szerkezetátalakítási program keretében benyújtott támogatási igények elbírálása során figyelembe veszi Portugália sajátos helyzetét, amennyiben Portugália az egyik olyan tagállam, ahol egyetlen vas- és acélipari vállalkozás működik, amely viszonylagosan jelentéktelen a Közösség piaca számára.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes